OpenLLM-France/wikimedia huggingface dataset:
# Argyle

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Argyle zo un doare kozh da skrivañ an anv saoznek Argyll, bremañ e-barzh kontelezh Argyll and Bute e Bro-Skos.

## Lec'hanvadurezh
### Kanada

* Argyle, Nova Scotia
* Argyle, Ontario
* Argyle, Manitoba

### Stadoù-Unanet

* Argyle, Florida (Walton County, Florida)
* Argyle, Georgia
* Argyle, Illinois
* Argyle, Iowa
* Argyle, Maine
* Argyle, Michigan
* Argyle, Minnesota
* Argyle, Missouri
* Argyle (kêr), New York
* Argyle (kêriadenn), New York
* Argyle, Texas
* Argyle (kêr), Wisconsin
* Argyle (kêriadenn), Wisconsin
* Argyle Township, Michigan

### Lec'hioù all

* Lake Argyle, lenn e Western Australia

### Tud

* Michael Argyle (1925 - 2002)
* Stanley Argyle (1867-1940)

## Pennadoù kar

* Argyll
* Argyll and Bute
# Argés

Argés zo ur gumun eus proviñs Toledo, e Spagn.
# All That Jazz: The Best of Ute Lemper

All that Jazz: The Best of Ute Lemper a zo ur bladenn gant ar ganerez alaman Ute Lemper. Embannet eo bet d'ar 1añ a viz Gwengolo 1998. Enni e kaver ugent ton, hag a zo gwelet evel an ugent ton gwellañ bet kanet ganti.

## Roll an tonioù

* "All That Jazz", eus Chicago (John Kander, Fred Ebb)
* "Don't Tell Mama", eus Cabaret (John Kander, Fred Ebb)
* "Mon Légionnaire" (Raymond Asso, Marguerite Monnot)
* "Whenever We Get Close (Appetite)"
* "Careless Love Blues (Voyager)" (W.C. Handy, Martha E. Koenig, Spencer Williams)
* "Die Moritat Von Mackie Messer" (Bertolt Brecht)
* Alabama Song (Kurt Weill, Bertolt Brecht)
* "Nannas Lied (Nanna's Song)" (Bertolt Brecht)
* "The Bilbao Song" (Kurt Weill, Bertolt Brecht)
* "Surabaya Johnny" (Bertolt Brecht)
* "Le Grand Lustucru"
* "My Ship" (Kurt Weill, Ira Gershwin)
* "Want To Buy Some Illusions" (Friedrich Hollaender)
* "They Call Me Naughty Lola/Ich Bin Die Fesche Lola" (Friedrich Hollaender)
* "L'Accordéoniste" (Michel Emer)
* "La Vie en Rose" (Édith Piaf, Marcel Louiguy, Mack David)
* "Psalm" (Paul Celan)
* "When the Special Girlfriend" (Mischa Spoliansky, Marcellus Schiffer)
* "The Smart Set" (Mischa Spoliansky, Marcellus Schiffer)
* "I Am a Vamp!" (Robert Klein, Mischa Spoliansky, Marcellus Schiffer)
# All You Need Is Kill

All You Need Is Kill (Japaneg: オール・ユー・ニード・イズ・キル Hepburn: Ōru Yū Nīdo Izu Kiru) zo ur istor manga berr skiant-faltazi milourel gant Hiroshi Sakurazaka evit an istor ha Yoshitoshi ABe evit an tresadennoù.
An istor berr-se a oa kentañ gwech Sakurazaka o vont etrezek bed ar skiant-faltazi. Degemeret eo bet mat-tre gant arzourien manga all evel Yasutaka Tsutsui pe Chōhei Kanbayashi ha lakaet e kenstrivadeg ar Prizioù Seiun. Embannet e oa bet ar stumm levr gant Shueisha en un dastumadenn anvet Super Dash Bunko e miz Kerzu 2004, goude-se e voe embannet evit ar stumm Saoz gant Viz Media en o zastumadenn Haikasoru.
All You Need Is Kill a ro tro da heuliañ buhez ar soudard deskard Keiji Kiriya, ur wech marvet en emgann a-enep anevaled arallved, a vez tapet en ur c'helc'h-amzer difin a lak anezhañ da advevañ ar memes devezh c'hoazh-ha-c'hoazh betek mervel hag adkregiñ. Diazez istor ar film Edge of Tomorrow gant Tom Cruise hag Emily Blunt eo.
# All You Need Is Love

All You Need Is Love zo ur ganaouenn saoznek gant The Beatles savet e 1967 gant John Lennon, met lakaet war gont Lennon/McCartney evel ma oa ar c'henemglev etreze.

## E yezhoù all

Un doare brezhonek eus ar ganaouenn zo. E romañcheg eo bet troet gant Mario Pacchioli ha Michael von der Heide.

## Pennadoù kar

* All You Need Is Cash, film saoz

## Liammoù diavaez

* Oberennoù The Beatles kanet e romañcheg.
# All Hallows' Eve (film, 2013)

All Hallows' Eve zo un antologiezh filmoù spont stadunanat embannet e 2013. Sevenet, skrivet ha renet eo bet gant Damien Leone, ar wech kentañ e oa dezhañ bezañ filmaozer. Ar film zo savet gant un heuliad filmoù berr. Daou vugel hag o magerez a gav ur c'hasedig video dizanv e-kerzh nozvezh Halloween, er c'hasedig e vez gwelet obererezhioù feuls ar c'hlown Art. Aktourien ar film eo Katie Maguire, Catherine Callahan, Marie Maser, ha Kayla Lian, gant Mike Giannelli evel Art the Clown. Ul lodenn eus ar film zo tennet eus ar film berr embannet e 2008 hag anvet The 9th Circle. Ul lodenn all zo tennet eus ar film berr eus 2011 anvet Terrifier. An daou film-se a oa bet sevenet gant Leone hag a gont istor Art ar c'hlown.
All Hallows' Eve zo bet embannet e doare direct-to-video gant Image Entertainment d'an 29 a viz Here 2013 ha degemeret etre eo bet. Ar film zo bet heuliet gant un antologiezh all dieub, All Hallows' Eve 2, e 2015, gant lodennoù gant filmaozerien disheñvel. An dudenn Art the Clown zo bet adkemeret er film Terrifier e 2016, skrivet ha renet gant Leone.

## Liammoù diavaez

* All Hallows' Eve war IMDb
* All Hallows' Eve war Rotten Tomatoes
# All I Want for Christmas Is My Two Front Teeth

All I Want for Christmas Is My Two Front Teeth zo ur ganaouenn saoznek stadunanat diwar-benn Nedeleg savet gant Donald Yetter Gardner pa rae skol e Smithtown e New York. Un deiz e c'houlennas en ur c'hlas digant ar skolidi petra o devoa c'hoant da gaout da Nedeleg, pa welas e oa meur a hini eus ar responterien hag o devoa kollet un dant. Gardner a skrivas ar ganaouenn en ur ober 30 munut.
En 1948 e oa bet enrollet gant Spike Jones & His City Slickers ha George Rock, ha brudet e voe en 1949. Abaoe eo bet kanet ivez gant George Strait, Danny Kaye ha The Andrews Sisters, The Platters, Nat King Cole, The Chipmunks, Hampton String Quartet, Amanda Sollum, hag 1, rue Sésame.
Diwar ar ganaouenn-se en deus savet ar c'haner country Cledus T. Judd, e 2002, ar ganaouenn all anvet All I Want For Christmas Is Two Gold Front Teef, embannet en e albom Cledus Navidad.
# Alkyone

Alkyone (henc'hresianeg : Ἀλκυόνη Halkyónēa, "diredig") oa merc'h da Aiolos (mestr an Avelioù), pe da Aiolos (mab da Hellen), e mojennoù Henc'hres.
Dimezet e oa Alkyone da Geiks ha gwenn e oa bed an daou bried en Trac'his; hervez Pseudo-Apollodoros e raent "Zeus" ha "Hera" an eil eus egile, dre fent, ma konnaras an doue meur Zeus.
Un deiz ma oa aet Keiks war vor da-gaout un orakl, gouez da Ovidius, e skoas Zeus e lestr gant ar c'hurun. Morfeus neuze, e stumm Keiks, a deuas en hunvre Alkyone da zegas ar c'heloù, ma en em daolas ar vaouez er mor gant ar glac'har. Gant an druez outo e reas an doueed o soñj treiñ an daou bried en evned anvet alkioned diwar hec'h anv-hi, alese ar c'herentiad Alcedinidae.
* Morfeus dirak Alkyone er stumm da Geiks Engravadur evit levrenn XI Metamorfozoù Ovidius
* Keiks o kimiadiñ diouzh Alkyone Bro-C'hall, XV$^{vet}$ kantved

## Pennad kar

* Alcione, anv-badez portugalek
# All About That Bass

All About That Bass zo ur ganaouenn saoznek gant ar ganerez stadunanat Meghan Trainor, embannet gant Epic Records d'an 30 a viz Mezheven 2014. Lakaet eo bet e-touez gwellañ kanaouennoù ar bloaz 2014 e SUA ha meneget eo bet er Grammy Awards evel Pladenn ar Bloaz ha Kanaouenn ar Bloaz. Unnek milion zo bet gwerzhet dre ar bed, ma oa ar pevare gwellañ gwerzh e 2014.

## Liammoù diavaez

* Klevout ar ganaouenn All About That Bass gant Meghan Trainor, el lec'hienn YouTube
* Diwar-benn ster ar ganaouenn : https://web.archive.org/web/20210429184048/https://answers.yahoo.com/question/index?qid=20140730152229AAakfk4
# Alkpote

Akapote eo e anv leurenn Atef Kahlaoui. Ganet eo d’an 3 a viz C'hwevrer 1981 en 10vet ranngêr Pariz, en ur familh eus Tunizia.
Savet eo diwar ur c’hoari-ger, ur c’halembour, ur meskaj kendeuzet gant Al Capone ha capote. Ijinet e voe gantañ pa oa 15 vloaz, hag e stagas e obererezh gant Unité 2 Feu e 1998. Ar pladennoù Haine, ha Misère Et Crasse a voe sevenet ganto. E 2007 e krouas ar bladenn Sucez-moi avant l'album.

## Buhez

Dont ra Atef Kahlaoui eus ur familh tunizian met e Pariz e oa ganet. Diaes e oa dezhañ er skol, heñchet e voe da 15 vloaz war-zu un hentad micherel plomerezh, ‘vel e dad, hogen ne oa ket dedennet da vout micherour. E 1995 e krogas gant e garierenn, goude dezhañ ober e annez e karter ar Pyramides en Evry. Evitañ eo Al K-Pote un eil dudenn anezhañ, difluket just diouzh e benn. Kemend-all evit Gaisbarre, a gustume implij un toullad amzer zo. Gant gwerzennoù peurlipet mat, ur froudenn hedro ha liesstumm gant pozioù awenet gant pezh a dremen war straedoù bannlevioù ar Pyramidennoù, gant ur yaouankiz en dekalach, e troellennoù un dreistwirvoud e voe karget e follennoù, skrabouillet.

## Red-micher

E 2007 eta e voe ar bladenn Sucez-moi avant l'album. Gant ar ganaouenn Bande de putains, e voe graet reuz etre ar re a savas a-du gant ar c'homzoù hag ar re a-enep ; evit darn anezho e oa un eztaoladenn eus gwashañ raksoñjoù ha klichedoù bed ar rap.
2012 : pladenn L'Empereur contre-attaque. Gant Seth Gueko en doe kenlabouret, a weler en ur c'hlip. Alies en doe lavaret e oa erru poent dezhañ lakaat un ehan d'e garierenn, pezh n'en deus ket graet morse. Derc'hel a ra bepred da embann e safar, bitrakoù, fentigelloù lu, tudennoù ijinet en e glopenn pastek. Mestr an atahin eo, gant un neuz peuzsirius warnañ.
2014 : pladennn Orgasmixtape,
2016 : pladennoù Ténébreuse Musique ha Sadisme et Perversion
2017 : pladenn Les Marches de l'empereur, gant Dj Weedim, a gemeras perzh er bladenn-se, met en tu-hont da se en doa pedet : Vald, Biffty, Iron Sy, la MZ, Black-D du XV Barbar, 13 Block, Leto du PSO Thug, Niska & La B, Brigistone, Jones Cruipy, Jarod, Tino, et Cinnamon.
2018 : pladenn Inferno D’an 10 a viz Here 2019 ec’h embannas e glip Monarchie Absolue, un daouad gant Bilal Hassani. Ar chuchuenn arab a oa aet d’an Eurovizion e 2019.
# All Things Bright and Beautiful

a vo kavet e Wikimedia Commons.
All Things Bright and Beautiful ("Pep tra skedus ha kaer") zo ur c'hantik anglikan saoznek skrivet gant Cecil Frances Alexander (1818-1895) hag embannet en he dastumad Hymns for Little Children e 1848. Kanet e vez war ur son aozet gant William Henry Monk (1823-1889) e 1887.

## Komzoù

Setu ar c'homzoù hervez eil embannadur Hymns for Little Children e 1875.
Diskan
All things bright and beautiful,
All creatures great and small,
All things wise and wonderful,
The Lord God made them all. :
| Each little flower that opens, Each little bird that sings, He made their glowing colours, He made their tiny wings. (Diskan) The rich man in his castle, The poor man at his gate, God made them, high or lowly, And ordered their estate. (Diskan) The purple-headed mountain, The river running by, The sunset and the morning, That brightens up the sky. (Diskan) | The cold wind in the winter, The pleasant summer sun, The ripe fruits in the garden,− He made them every one (Diskan) The tall trees in the greenwood, The meadows where we play, The rushes by the water, We gather every day; (Diskan) He gave us eyes to see them, And lips that we might tell, How great is God Almighty, Who has made all things well. (diskan) (Amen) |
* Gant an United Church of Canada ez eo bet ouzhpennet al linennoù-mañ :
The rocky mountain splendour, The lone wolf's haunting call, The Great Lakes and the prairies, The forest in the fall.

## Notennoù

* ↑ (en) ''Voices United #291. Kavet : 13/10/2023.
# Ampelioides tschudii

Ampelioides tschudii :
| Ampelioides tschudii. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cotingidae |
| Genad : | Ampelioides |
| Anv skiantel ||
| Ampelioides Verreaux, 1867 ||
| Anv skiantel ||
| Ampelioides tschudii (G.R.Gray, 1846) ||
| D'ar vevoniezh e tenn ar pennad-mañ. ||
Ampelioides tschudii a zo ur spesad golvaneged eus ar c'herentiad Cotingidae.
Anvet e voe C[otinga]. Tschudii (kentanv) da gentañ-penn (e 1846) gant al loenoniour saoz George Robert Gray (1808-1872) da zougen bri d'an naturour suis Johann Jakob von Tschudi (1818-1889). Ar spesad nemetañ er genad Ampelioides an hini eo.

## Boued

Bevañ a ra diwar amprevaned ha frouezh peurvuiañ.

## Annez

Kavout a reer ar spesad e Suamerika, en un takad hag a ya eus kornôg Venezuela da vBolivia.

## Liammoù diavaez

* (en) Ampelioides tschudii war al lec'hienn BirdLife International.
* (en) Ampelioides tschudii war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Ampelioides tschudii el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Ampelioides tschudii.
a vo kavet e Wikimedia Commons.
# Ampelornis griseiceps

Ampelornis griseiceps :
| Chalus (VU) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Thamnophilidae |
| Genad : | Ampelornis |
| Anv skiantel ||
| Ampelornis Isler et alii, 2013 ||
| Anv skiantel ||
| Ampelornis griseiceps (Chapman, 1923) ||
| D'ar vevoniezh e tenn ar pennad-mañ. ||
Ampelornis griseiceps a zo ur spesad golvaneged eus ar c'herentiad Thamnophilidae.
Anvet e voe Myrmoderus griseiceps (kentanv) da gentañ-penn (e 1923) gant an evnoniour ha naturour stadunanat Frank Michler Chapman (1864-1945). Ar spesad nemetañ er genad Ampelornis an hini eo.

## Boued

N'ouzer ket kalz tra war an danvez nemet e vev diwar amprevaned ha, moarvat, diwar artropoded all (kevnid en o zouez).

## Annez

Kavout a reer ar spesad e mervent Ecuador, gwalarn Perou (Suamerika).

## Rummatadur

Renket e veze er genad Myrmeciza betek 2013.

## Liammoù diavaez

* (en) Ampelornis griseiceps war al lec'hienn BirdLife International.
* (en) Ampelornis griseiceps war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Ampelornis griseiceps el lec'hienn HBW Alive: Handbook of the Birds of the World Alive.
* ↑ (en) Roadennoù IOC World Bird List diwar-benn Ampelornis griseiceps.
* ↑ (en) Morton L. Isler, Gustavo A. Bravo & Robb T. Brumfield, Taxonomic revision of Myrmeciza (Aves: Passeriformes: Thamnophilidae) into 12 genera based on phylogenetic, morphological, behavioral, and ecological data , Zootaxa, 2013, 3717 (4): 469–497.
# Ampech

Ar ger Ampech a talvez evit diskrivañ an dermenidigezh a vez gant un den evit etre-ober gant e endro, ar pezh a tegas kudennoù stres, buhezel, kefredel, sokial ha/pe korf.
80 million a dud a zo ampechet en Europa ha 650 million a dud dre ar bed a-bezh.

## Tud ampechet brudet

* Stephen Hawking Skiantour brudet tapet gant ur skleroz dedro
* Ludwig van Beethoven sonaozour brudet deuet da vezañ bouzar
# Ampelion

Ampelion :
| Ampelion rubrocristatus. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Cotingidae |
| Anv skiantel ||
| Ampelion Tschudi, 1845 ||
| D'ar vevoniezh e tenn ar pennad-mañ. ||
Ampelion a zo ur genad e rummatadur an evned, krouet e 1845 gant an naturour suis Johann Jakob von Tschudi (1818-1889).

## Spesadoù hag an isspesadoù anezhe

Daou spesad golvaneged a ya d'ober ar genad :
* Ampelion rubrocristatus,
* Ampelion rufaxilla
** A. r. antioquiae ha rufaxilla.
O c'havout a reer e Suamerika, daou (2) isspesad dezhe en holl.

## Notennoù ha daveennoù

* ↑ (en) Roadennoù IOC World Bird List diwar-benn Cotingidae/Ampelion (lennet e-barzh d'an 20 a viz Eost 2017).
a vo kavet e Wikimedia Commons.
# Amouzgoeg

Ur yezh otek-mangeek eus skourr ar yezhoù koupanek eo an amouzgoeg (amuzgo) komzet gant tro-dro da 30.000 den e reter Guerrero hag e kornôg Oaxaca e Mec'hiko.
Ur yezh digenvez an hini eo e-touez ar yezhoù otek-mangeek all, gant tonennoù (betek eizh en holl hervez ar rannyezh) hag gant gerioù enne ur silabenn nemetken eo an amouzgoeg, dres evel ar sinaeg daoust ha ma n'eus liamm familh ebet kenetreze.
Teir rannyezh pennañ a zo.

## Gwelet ivez

* Yezhoù otek-mangeek

### Liammoù diavaez

* Ethnologue
# Ampallang

Un doare toullgorfañ eo an ampallang, ha gantañ e vez toullet mezenn ar c'halc'h a-led, eus an eil tu d'egile. Treuzet e c'hell bezañ ivez kan an troazh.
Pa vez staliet ar bravig en toull, ur varrennig en degouezh-mañ, e rank bezañ hir a-walc'h evit chom hep strishaat betek re ar c'halc'h e-keit ma vez o pareañ ha pa vez o reutaat.
Unan eus an toullgorfadurioù poaniusañ eo an apadravya moarvat, rak toullet e vez lodenn kizidikañ ar c'halc'h. Met talvout a ra ar boan. Ur wech pareet (etre 4-6 miz betek ur bloaz a-bezh nemetken) e tegasfe plijadur e-leizh d'ar paotr bet toullet a-drugarez d'ar fed ma vez flouret diabarzh ar c'halc'h war-eeun. Plijadur a c'hell degas d'ur vaouez ivez dre ma stokfe ar bravig ouzh he foent-G.
Pa vez kevellet gant un apadravya e vez graet ur groaz voemus anezhañ.

## Istor

Gwisket e vije bet an toullgorfadur-mañ gant ar bobl dayak, hervez ar vruderien, met roud ebet ne gaver a gement-se.
Evel meur a doullgorfeerzh all e veze graet gant paotred heñvelrevat da gentañ ha tud a blij dezhe ar sadomasocherezh. Hiriv e vije deuet eo da vezañ un tammig bihan boutinoc'h abaoe m'eo deuet an toullgorferezh da vezañ ur c'hiz, en ur bedig bihan eus sevenadur ar C'hornôg, abaoe diwezh ar bloavezhioù 1980 ha deroù ar bloavezhioù 1990.

## Pennadoù kar

* Apadravya
* Kroaz voemus

## Liammoù diavaez:

* Titour
* Pennad
# Amparo

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Amparo zo un anv-lec'h hag un anv-badez e portugaleg ha spagnoleg

## Orin

Talvezout a ra kement ha goudor, gwarez. Dont a ra eus anv ar Werc'hez Virgen de los Desamparados, gwarezourez kêr Valencia, hag un anv-badez stank eo en tolead-se. Stank eo an anvioù deuet eus anvioù lec'hel ar Werc'hez Vari e Spagn pe Bortugal:
* Asunción, Ángeles, Araceli, Begoña, Candelaria, Carmen, Concepción, Consuelo, Dolores, Guadalupe, Mar, Mercedes, Milagros, Montserrat, Nuria, Paz, Pilar, Rocío, Rosario, ... ha re all.

## Yezhoù all

Anvioù kevatal a gaver e yezhoù all :
* Empar en katalaneg,
* Itzal en euskareg,
* Bjørg e daneg
* Liv e norgeeg.

## Tud

* Amparo Baró, aktourez spagnol
* Amparo Llanos, kanerez spagnol
* Amparo Muñoz (1954-2011), aktourez spagnol
* Amparo Ochoa, kanerez vec'hikan

## Lec'hioù

* Amparo (São Paulo), kumun e stad São Paulo, e Brazil

### Brazil

Kumunioù:
* Amparo, e stad Paraíba,
* Amparo, e stad Patrom:São Paulo
* Amparo de São Francisco, e stad Patrom:Sergipe
* Amparo do Serra, e stad Minas Gerais
* Bom Jesus do Amparo, e stad Minas Gerais
* Ribeira do Amparo, e stad Bahia
* Santo Antônio do Amparo, e stad Minas Gerais

### Venezuela

* El Amparo : en Apure.
* El Amparo : e Ricaurte, e Cojedes.
* El Amparo : e Tovar e Mérida.
# Amparo Ochoa

María Amparo Ochoa Castaños, ganet e 1946 e Culiacán, Sinaloa, Mec'hiko, ha marvet e 1994, brudetoc'h evel Amparo Ochoa, a oa ur ganerez vec'hikan.
Skolaerez e oa pa grogas da sevel kanaouennoù e 1962. Gounit a reas ur genstrivadeg gant he c'hanaouenn "Hermosísimo Lucero" ha neuze mont da studiañ sonerezh da gêr Vec'hiko.
E 1969 ez eas da gêr Mec'hiko d'ur skol sonerezh. Prestik goude e reas he fladenn gentañ, De la mano del viento, deuet er-maez e 1971.
Daou vugel he doe, Isaac ha María Inés, deuet da vout kanerez evel he mamm.

## Pladennoù

* De la mano del viento, 1971
* Cancionero de la Intervención Francesa, 1973
* Yo pienso que a mi pueblo, 1978
* Cancionero popular mexicano (vol. 1) 1980
* Amparo Ochoa canta con los niños, 1983
* Abril en Managua, 1983
* Mujer, 1985
* Cancionero popular mexicano (vol. 2), 1986
* Zazhil y Amparo Ochoa en Holanda, 1986
* Vamos Juntos, 1986
* Amparo Ochoa canta trova y algo más de Yucatán
* Amparo Ochoa canta boleros
* Boleros
* Corridos y canciones de la revolución mexicana
* Por siempre, 2006
* Amparo Ochoa, Óscar Chávez, Los Morales en Holanda
* Tengo que hablarle, 1987
* Y la canción se hizo...
* A lo mestizo, 1992
* Hecho en México, 1993
* Raíz Viva, 1995
* La maldicion de malinche
* Cuando agosto era 21
# Ab urbe condita

Ab urbe condita zo ur frazenn latin a dalvez "Adalek diazezidigezh kêr". Implijet e veze gant un nebeud istorourion roman evit kontañ ar bloavezhioù. Kalz aliesoc'h eget ar Romaned en-eeun e ra an istorourien ganti. An doare ordinal da ziskouez ar bloavezhioù e veze reiñ anv an daou gonsul e karg. Hervez an hengoun e oa bet diazezet kêr Roma e 753 kent J-K.
Brudet eo al levrioù diwar-benn Istor Roma, anvet Ab Urbe condita libri, bet savet gant an istorour Titus Livius.
Evit treiñ ur bloaz eus an deiziadur gregorian (hon hini) en ur bloaz eus an deiziadur roman e ranker ouzhpennañ an niver 753. Da skouer emgann Ballon a c'hoarverzas er bloaz 845 hervez an deiziadur gregorian hag er bloaz (845 + 753 =) 1598 hervez an deiziadur roman.
# Abacost

Un abacost (diwar ar galleg A bas le costume) zo ur chupenn skañv gwisket e Republik Demokratel Kongo da vare diktatouriezh Mobutu Sese Seko.
Er bloavezhioù 1970 e faotas da Vobutu skarzhañ kuit diouzh ar vro kement tra a denne d'an drevadennerien. Cheñchet e voe neuze anvioù ar vro (deuet da vezañ Zair), ar moneiz, ar c'hêrioù... E-touez an divizoù tapet e voe berzet ouzh ar wazed gwiskañ roched ha kravatenn hag a oa arouezioù ar C'hornôg. An abacost a zeuas da vezañ dilhad arouezel an dud tost ouzh ar galloud. Pa voe aotreet al liesstrolladegezh er vro ne voe ket ur redi ken e wiskañ.
# Ab imo corde

Ab imo corde zo un droienn latin hag a dalv kement hag eus an donañ kalon, da lavarout eo a greiz kalon. Dont a ra eus ab (eus), imus (derez-uhelañ infer, da lavarout eo izelañ) ha cŏr, cordis (kalon). Un droienn latin kenster all zo : ab imo pectore.
# Abades

Abades ("ebed") zo anv spagnolek meur a lec'h.

## Spagn

* Abades (Segovia), kumun e proviñs Segovia
* Los Abades y las Norias, kêriadenn e kumun Lorca, e rannvro Murcia

## Galiza

* Abades, parrez e Baltar, e proviñs Ourense
* Abades, parrez e Silleda, e proviñs Pontevedra
* Sebe de Abades, e parrez Seixosmil, e Meira, e proviñs Lugo

## Tenerife

* Abades
* Punta de los Abades, beg-douar.

## Pennad kar

* Los Abades
# Ab imo pectore

Ab imo pectore zo un droienn latin hag a dalv kement hag eus an donañ bruched, da lavarout eo a greiz kalon. Dont a ra eus ab (eus), imus (derez-uhelañ infer, da lavarout eo izelañ) ha pector (bruched). Un droienn latin kenster all zo : ab imo corde.
# Aba (anv-badez)

Aba zo un anv-badez italianek.

## Istor

Un anv ijinet en XX$^{vet}$ kantved, er bloavezhioù 1930, diwar anv kêr Addis Abeba, kêr-benn Etiopia (he deus roet ivez an anv Addis), e-pad brezel Abissinia.

## Tud

* Aba Cercato, ganet e 1939, abadennerez skinwel italian.
# Ababuj

Ababuj zo ur gumun e Spagn, e komark Gúdar-Javalambre e proviñs Teruel, en Aragón. 154 a dud a oa enni e 2021.
# Aba

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Aba zo un anv-lec'h hag un anv-den e meur a vro.

## Lec'hioù

* Aba, e Republik Demokratel Kongo
* Aba, e Hungaria
* Aba, e Nigeria
* Aba, e Sina, e Xian Aba

## Stêrioù

* an Aba, e Nigeria, adstêr d'an Imo
* an Aba e Rusia, adstêr d'an Tom

## Tud
### Anv-badez

* Aba, anv-badez italianek.